b'\n_START_ARTICLE_\nMont Ventoux\n_START_SECTION_\nTour de France\n_START_PARAGRAPH_\nMont Ventoux on ollut useasti Tour de Francen etapin maalina. Vuoren huipulle nousu on klassikko. Siin\xc3\xa4 viimeisen 20 kilometrin matkalla noustaan 1\xc2\xa0582 metri\xc3\xa4. Lis\xc3\xa4ksi vuorella tuulee paljon, mist\xc3\xa4 se on my\xc3\xb6s saanut useita lempinimi\xc3\xa4. Vuoden 1967 Tourilla brittipy\xc3\xb6r\xc3\xa4ilij\xc3\xa4 Tom Simpson lyyhistyi kesken nousun ja menehtyi.\n_START_SECTION_\nKirjailijoiden Mont Ventoux\n_START_PARAGRAPH_\nEnsimm\xc3\xa4isen\xc3\xa4 vuorelle noususta kirjoitti italialainen runoilija Petrarca, joka nousi vuorelle 1300-luvulla. Nousu kesti kaksi p\xc3\xa4iv\xc3\xa4\xc3\xa4 ja sen huipulta n\xc3\xa4kyi koko Comtat Venaissin, paaville kuulunut alue._NEWLINE_Ranskalainen filosofi Roland Barthes on kuvannut vuorta seuraavasti. Mont Ventoux on Moolok, py\xc3\xb6r\xc3\xa4ilij\xc3\xb6iden despootti, joka ei anna koskaan anteeksi heikoille, vaan vaatii kohtuuttomasti k\xc3\xa4rsimyst\xc3\xa4.'